b'\n_START_ARTICLE_\nGeber\n_START_PARAGRAPH_\nAbu Musa J\xc4\x81bir ibn Hayy\xc4\x81n al-Bariqi al-Azdi  (arabiaksi \xd8\xac\xd8\xa7\xd8\xa8\xd8\xb1 \xd8\xa8\xd9\x86 \xd8\xad\xd9\x8a\xd8\xa7\xd9\x86) (n. 721\xe2\x80\x93n. 815), tunnettu l\xc3\xa4nness\xc3\xa4 latinalaistetulla nimell\xc3\xa4\xc3\xa4n Geber  oli persialaissyntyinen yleisnero, jota on kutsuttu "kemian is\xc3\xa4ksi".  Geber oli my\xc3\xb6s alkemisti, astrologi, t\xc3\xa4htitieteilij\xc3\xa4, filosofi, fyysikko ja apteekkari._NEWLINE_Geber syntyi Umaijadien hallitsemassa nykyisess\xc3\xa4 Iranissa noin vuonna 721 tai 722. H\xc3\xa4nen is\xc3\xa4ns\xc3\xa4 tuki Abbasidej\xc3\xa4, j\xc3\xa4i kiinni ja teloitettiin. Perhe pakeni Jemeniin, miss\xc3\xa4  J\xc4\x81bir ibn Hayy\xc4\x81n kasvoi ja opiskeli Koraania, matematiikkaa ja muita tieteit\xc3\xa4. Abbasidien noustua valtaan Jabir palasi Kufaan, miss\xc3\xa4 h\xc3\xa4n vietti p\xc3\xa4\xc3\xa4osan el\xc3\xa4m\xc3\xa4st\xc3\xa4\xc3\xa4n._NEWLINE_H\xc3\xa4n kehitti monia kemian menetelmi\xc3\xa4, ja kirjasi muun muassa ensimm\xc3\xa4isen\xc3\xa4 typpihapon synteesin  noin vuonna 800.'